BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 Ps 043302 15 Ip 

Zenica, 24.08.2022. godine

OPĆINSKI SUD U ZENICI, sudija Lejla Hadžimahmutović, u izvršnom postupku tražioca izvršenja HKD „Napredak“ Sarajevo, sa sjedištem u Sarajevu, Maršala Tita br. 56, kojeg zastupa punomoćnik Dragan Kramar, advokat iz Sarajeva, Ilidža, Tvornička br. 2, protiv izvršenika Petar Bilić iz Zenice, vl. SUR PIVNICA „LABINECA“, Branilaca Bosne br.2, radi naplate duga, v.sp. 56.000,00 KM, van ročišta, donio je dana 24.08.2022. godine sljedeći

Z A K LJ U ČAK

o  prodaji nepokretnosti

1. Određuje se treća prodaja usmenim javnim nadmetanjem suvlasničkog dijela izvršenika od ½ na nekretnini upisanoj u zk uložak broj 890 KO SP_Raspotočje, parcela označena kao 605/2 kuća sa dvorištem i voćnjak Okućnica ukupne površine 721 m².

2. Vrijednost suvlasničkog dijela izvršenika na nepokretnosti iz tačke 1. utvrđena je u ukupnom iznosu od 44.850,00 prema nalazu i mišljenju vještaka građevinske struke od 02.03.2022. godine 

3. Na trećem ročištu za prodaju usmenim javnim nadmetanjem nekretnina se može prodati bez ograničenja najniže cijene, u odnosu na utvrđenu vrijednost nekretnine.

5. Zainteresovani kupci nekretninu mogu pogledati svakim radnim danom u vremenu od 11 do 12 sati. 

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 10% utvrđene vrijednosti nekretnine koje iznosi 4.485,00 KM. Prije početka nadmetanja ova lica su dužna sudu predati dokaz da su osiguranje platili na račun broj 134 010 0000044837 kod ASA banke dd Sarajevo. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će i kad prisustvuje samo jedan ponuđač.

7. Ponuđač sa najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene sudu u roku od 30 dana. Ukoliko ponuđač sa najvećom ponudom ne deponuje prodajnu cijenu u ovom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku od 30 dana od dana prijema ovog zaključka sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da treće ročište nije uspjelo i obustaviti postupak.

8. Kupac preuzima stvarne terete na ovoj nekretnini.

9. Troškovi poreza i takse u vezi sa prodajom nekretnine plaća kupac.

10. Ročište za prodaju nekretnine održat će se dana 05.10.2022. godine (utorak) u 09,00 sati, u zgradi Općinskog suda u Zenici, soba broj 17/I, na koje se pozivaju tražitelj izvršenja, izvršenik, Porezna uprava, suvlasnici i zainteresovana lica kao kupci.

11. Ovaj zaključak će se objaviti na oglasnoj tabli suda, a stranka može o svom trošku zaključak objaviti i u sredstvima javnog informisanja, i isti će sud dostaviti Poreznoj upravi Ispostava Zenica .

Pouka o pravnom lijeku:





              

    Sudija

Protiv ovog zaključka nije dopušten pravni lijek.



dr.sc. Lejla Hadžimahmutović

